নাওকাটাঃ ভূটান পাহাৰৰ পৰা খাদ্যৰ সন্ধানত নামি অহা বনৰীয়া হাতৰ জাকৰ পৰা কেতিয়া পৰিত্ৰাণ পাব ভাৰত-ভূটান সীমান্তৱৰ্ত্তী হাজাৰ হাজাৰ লোকে৷ বছৰ বছৰ ধৰি হাতী-মানুহৰ সংঘাতৰ ফলত ধন জনৰ বিস্তৰ ক্ষতি সাধন হৈ আহিছে সীমান্তৱৰ্ত্তী অঞ্চলটোত৷ কেইবা শ লোক হাতীৰ আক্ৰমণত প্ৰাণ হেৰুৱাব লগা হোৱাৰ লগতে ঘৰ-দুৱাৰ ভাঙি খেতি পথাৰ তহিলং কৰি বিস্তৰ ক্ষতি সাধন কৰি আহিছে বনৰীয়া হাতীয়ে৷ বাক্সা-ওদালগুৰি জিলাৰ ভাৰত-ভূটান সীমান্তত বুধবাৰে নিশা প্ৰায় ১০ বজাত বৰনদী অভয়াৰণ্যৰ পৰা খাদ্যৰ সন্ধানত নামি অহা বন্যহস্তীৰ এটি বৃহৎ জাকে খৈৰানীৰ পাঁচটাকৈ পৰিয়ালৰ বাসগৃহ সম্পূৰ্ণৰূপে তচনছ কৰাৰ লগতে তামোল, কল-নাৰিকল, গুৰুত্বপূৰ্ণ আচবাব লণ্ড-ভণ্ড কৰে।
বনৰীয়া হাতীয়ে ভাঙিলে ৫ টা পৰিয়ালৰ ঘৰ